ПРЕДШКОЛСКА УСТАНОВА „ПОЛЕТАРАЦ“

СТАРА ПАЗОВА, улица Владимира Хурбана број 13

Тел. 022/311-223, тел.факс: 022/310-565

БРОЈ ЈНМВ: 05/2017 – добра

Дел. број: 1141/1

Датум: 13.11.2017. године

ЈАВНА НАБАВКА МАЛЕ ВРЕДНОСТИ

**Предмет: ДОБРА, ОПРЕМА ЗА КУХИЊУ**

**број ЈНМВ: 05/2017 – добра**

ПРЕДМЕТ: ДОСТАВЉАЊЕ ДОДАТНИХ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ

На основу члана 63 ст. 3 и 4 Закона о јавним набавкама („Сл. гласник РС“ бр. 124/2012,14/2015 и 68/2015 ), а у вези са захтевом понуђача за појашњењем конкурсне документације у вези са припремањем понуде:

У вези са постављеним питањима која се односе на појашњење описа ставки под редним бр. 1, 3, 4, 5, 8 и 12-23 у Обрасцу број 2) Образац структуре цене са спецификацијом добара (стр. 21, 22, 23 и 24 Конкурсне документације) наводимо следеће:

1) ПИТАЊЕ: За добро под редним бројем 1 Професионална електрична фритеза нису наведена никаква одступања,

а) да ли је прихватљиво понудити фритезу са регулацијом температуре од 50 до 195°C?

ОДГОВОР: Да.

б) да ли је прихватљиво понудити фритезу са заштитним термостатом са ресетом 220°C?

ОДГОВОР: Да.

в) да ли је прихватљиво да укупна снага фритезе буде у опсегу од 18kW до 24kW?

ОДГОВОР: Не, прихватљиво је да укупна снага фритезе буде 24 kW, као што је наведено у Конкурсној документацији.

г) да ли је прихватљиво понудити фритезу капацитета 2x10-13 литара уља?

ОДГОВОР: Не, прихватљиво је да капацитет фритезе буде 2x13 литара уља, као што је наведено у Конкурсној документацији.

д) да ли је прихватљиво понудити фритезу напона 380V-400V?

ОДГОВОР: Да.

2) ПИТАЊЕ: За добро под редним бројем 4 Усисивач за мокро и суво усисавање, питања гласе,

а) карактеристика капацитет резервоара 17 l није јасна, да ли је прихватљиво понудити усисивач нето запремине резервоара 15 l?

б) да ли је прихватљиво да усисно црево буде дужине 3 m, а fi 40 mm, услед чега је отпорност унутар црева приликом усисавања мања при чему се добија повећана усисна моћ?

ОДГОВОР: На питање број 2) а) и б) одговор је да тражимо уређај детаљно описан у Конкурсној документацији.

3) ПИТАЊЕ: За добро под редним бројем 5 Расхладни клима уређај, питање гласи једна од тражених карактеристика је капацитет хлађења 3500, верујемо да вам се поткрала грешка приликом куцања, да ли је прихватљиво да капацитет хлађења буде 3550W?

ОДГОВОР: Не, капацитет хлађења одговара подацима из Конкурсне документације.

4) ПИТАЊЕ: На стр. 5 Конкурсне документације, под тачком техничке карактеристике добара, дефинишете документацију потребну за утврђивање карактеристика понуђене опреме, питање гласи да ли је прихватљиво да понуђачи доставе изјаву на меморандум понуђача или на меморандуму произвођача да ће уређај бити израђен у складу са неком техничком карактеристиком?

ОДГОВОР: Не, на стр. 5 навели смо доказ техничких карактеристика добара, и то: каталог или извод из каталога / проспект за понуђена добра, потписом и печатом оверен од стране понуђача, са сликом (фотографијом) понуђеног производа и подацима о техничким карактеристикама добара која су предмет набавке, из којих Наручилац недвосмислено може да утврди квалитет понуђених добара, димензије, материјал израде, опис и техничке карактеристике понуђених добара. (Напомена: само за добрa из Обрасца број 2) од тачке 1) закључно са тачком 6))

5) ПИТАЊЕ: За добро под редним бројем 3 Корпа за прање есцајга у машини за судове, питање гласи да ли је прихватљиво понудити пластичну корпу осмоделну димензија 450-460x230 mm? Сматрамо да одступање димензије од 2% неће утицати на унутрашњост коморе прања машине за судове.

ОДГОВОР: Да.

6) ПИТАЊЕ: На стр. 11 Конкурсне документацијепод тачком 11 Рок, место и начин испоруке сте навели да рок испоруке тражених добара не може бити дужи од 10 радних дана од дана закључења уговора. Сматрамо да је рок испоруке до 10 дана од дана закључења уговора кратак, с обзиром да се ради о добрима која се увозе , а тражени рок испоруке је исувише кратак да би се извршио увоз и царињење истих, у складу с тим, питање гласи да ли је прихватљиво да рок испоруке буде 20 радних дана од дана закључења уговора?

ОДГОВОР: Није прихватљиво да рок испоруке буде дужи од 10 радних дана, као што је и предвиђено Конкурсном документацијом.

7) ПИТАЊЕ: За добро под редним бројем 8 Плех за печење (тепсија, плитка) са непријањајућим слојем **–** тефлон **–** Инокс 18/10, прва класа,„G/N 1/1“, 53x32,5x4 cm, питање гласи да ли је прихватљиво да дубина траженог добра буде 6,5 cm? Сматрамо да већа дубина траженог добра не утиче на квалитет производа, нити искоришћеност простора унутар коморе за печење.

ОДГОВОР: Не.

8) ПИТАЊЕ: На стр. 5 Конкурсне документације под тачком 1.2. – техничке карактеристике добара, наводите начин утврђивања квалитета понуђених добара за добра из Обрасца број 2 од тачке 1 до тачке 6, али нигде не наводите начин утврђивања квалитета за добра од тачке 7 до тачке 23, питање гласи на који начин ће се утврђивати тражени квалитет за добра наведена у Обрасцу број 2 од тачке 7 закључно са тачком 23?

ОДГОВОР: Тражени квалитет је описан у Конкурсној документацији тако да га није потребно додатно утврђивати.

9) ПИТАЊЕ: За добра од тачке 12 закључно са тачком 19 наводите само материјал израде за тражена добра, али без димензија. С обзиром да се на тржишту могу наћи наведена добра различитих димензија, те у складу са тим различитих цена, молимо вас да прецизније одредите димензије добара из Обрасца број 2 Конкурсне документације од тачке 12 закључно са тачком 19, питање гласи да ли је могуће да извршите измену Конкурсне документације тако што ћете у Обрасцу број 2 Конкурсне документације навести димензије за добра од тачке 12 закључно са тачком 19?

ОДГОВОР: За добра из Обрасца број 2 Конкурсне документације од тачке 12 закључно са тачком 19 приликом описа Наручилац се базирао на квалитету, саставу и класи, што је и најбитније, те због тога нису прецизиране димензије.

 За ПУ „ПОЛЕТАРАЦ“

 СТАРА ПАЗОВА

 ДИРЕКТОР

 Милица Блешић с.р.